b"\n_START_ARTICLE_\nPeter von Biron\n_START_SECTION_\nBiografia\n_START_PARAGRAPH_\nPeter va n\xc3\xa9ixer a Jelgava (en alemany: Mitau) com el fill de Ernst Johann von Biron, futur Duc de Curl\xc3\xa0ndia, i la seva esposa Benigna von Trotha. Quan tenia 16 anys, va ser for\xc3\xa7at a seguir la seva fam\xc3\xadlia a l'exili a Sib\xc3\xa8ria. El 1769, Peter va heretar el Ducat de Curl\xc3\xa0ndia i Semig\xc3\xa0lia del seu pare. Va ser escollit Membre de la Royal Society el 1771. _NEWLINE_El 1775, va fundar l'Acad\xc3\xa8mia Petrina a Jelgava esperant que l'escola pogu\xc3\xa9s arribar a \xc3\xa9sser una universitat. Va cedir primer el govern del ducat i m\xc3\xa9s tard, el 1795, el seu territori a l'Imperi Rus, rebent a canvi una alta compensaci\xc3\xb3. Aix\xc3\xb2 el va ajudar el 1782 a poder comprar i remodelar el palau Kurland al bulevard Unter den Linden de Berl\xc3\xadn. El 1785, va comprar el parc i el castell Friedrichsfelde -part de l'actual Tierpark Berlin, zoo de la ciutat-, el qual va construir amb una luxosa bellesa. A l'abril de 1786, va adquirir el Ducat de Sagan de la fam\xc3\xadlia boh\xc3\xa8mia Lobkovic, fent servir des d'aleshores addicionalment el t\xc3\xadtol de Duc de Sagan (\xc5\xbbaga\xc5\x84). El 1795, R\xc3\xbassia va decidir el dest\xc3\xad \xc3\xbaltim de Curl\xc3\xa0ndia quan amb els seus aliats va comen\xc3\xa7ar el tercer repartiment de Pol\xc3\xb2nia, se li va donar una \xc2\xabamable recomanaci\xc3\xb3\xc2\xbb i el Duc Peter von Biron va renunciar als seus drets a favor de R\xc3\xbassia. Amb la firma del document final el 28 de mar\xc3\xa7 de 1795, el Ducat de Curl\xc3\xa0ndia i Semig\xc3\xa0lia va deixar d'existir. Cinc anys m\xc3\xa9s tard, Peter va morir."